இயக்கியவர் கோபாலன். படத்தை போரடிக்காமல் சுவாரஸ்யமாய் கொடுத்தற்காக இவரை பாராட்டலாம். படு சீரியசாய் சொல்ல வேண்டிய கதையை, இயல்பான நகைச்சுவையுடன் கொடுத்திருக்கிறார். காட்சிகளில் புதுசாய் இல்லாமல் இருந்தாலும் சின்ன சின்ன நிகழ்வுகளின் மூலம் நம்மை இம்பரஸ் செய்கிறார். தீப்பொறி சுனாமி சுப்புவின் பேச்சைக் கேட்டு வேட்டி தீப்பிடிக்கும் என்று பில்டப் கொடுத்துவிட்டு, அவர்களே பத்த விடுவது. ஓட்டுக்கு பணம் கொடுக்கும் மேட்டர்கள். அந்த பணத்தை வாங்கிவிட்டு குடிமக்களில் ஒருவர் ஓட்டுப் போடும் நாள் அன்று கலாய்க்கும் கலாய்ப்பு. பேங்க் லோன் ஆட்களிடம் சுப்பு அண்ட் கோ செய்யும் கலாட்டாக்கள். க்ளைமாக்ஸின் போது சுப்புவின் நண்பன் கேரக்டர் மூலம் கொடுக்கும் ட்விஸ்ட் என்று படு ஜாலியாக போகிறது படம். குறையென்று பார்த்தால் நிறைய வில்லன் கொலை செய்யும் எதிர்கட்சி ஆள் காணாமல் போய் விட்டான் என்று சொல்லும் போது அதை யாரும் கண்டு கொள்ளாமல் இருப்பதும், அதையே க்ளைமாக்ஸில் உபயோகித்திருப்பது போன்ற லாஜிக் மீறல்களும், திடீரென விஷ்ணு கவுன்சிலராகி, மேயர் ஆவதும் சாத்தியமே என்றாலும், சட்டென ஏற்றுக் கொள்ள முடியவில்லை.ஆனாலும் ஓவர் பில்டப் செய்யாததினாலேயே பரவாயில்லை என்று சொல்லத் தோன்றுகிறது. ஒரு ஃபீல் குட் ஜாலி தமிழ் திரைப்படம்.